มีอาการปวดท้องบิดเป็นระยะ ทั้งวัน ถ่ายวันละ 3-4 ครั้งค่ะ เพิ่งผ่าตัดไส้ติ่งได้ 1เดือนค่ะ และมีอาการปวดท้องน้อยเหมือนเป็นประจำเดือนมา 2 อาทิตย์ค่ะ (ประจำเดือนเพิ่งหมดไปเมื่อกลางเดือน) เวลายืนนานๆจะมีอาการปวดอุ้งเชิงกรานด้วยค่ะ เกิดจากอะไรคะ ควรพบแพทย์มั้ยคะ
สวัสดีค่ะอาการปวดท้องบิดเป็นระยะ มักจะเกิดจาการที่อวัยวะภายในช่องท้องบีบตัวค่ะ เช่น ลำไส้บีบตัว หากมีอาการถ่ายบ่อยวันละ 3-4 รอบ หรือถ่ายเหลวร่วมด้วย มีลมเยอะท้องอืด อาจจะเกิดจากการที่ลำไส้บีบตัวเนื่องจากท้องเสียได้ค่ะ โดยอาจจะเกิดจากอาหารเป็นพิษ หรือจากการติดเชื้อในลำไส้ก็ได้ค่ะนอกจากนี้หากมีอาการปวดท้องน้อยร่วมด้วย หรือปวดเวลาที่ยืนนานๆ มักเกิดจากอวัยวะในอุ้งเชิงกราน ค่ะ เช่น มดลูก เป็นต้นโดยทั่วไปสามารถบรรเทาอาการเบื้องต้นโดยการรับประทานยาพาราเซตามอล แต่หากอาการไม่ดีขึ้นแนะนำให้ไปพบแพทย์เพื่อตรวจร่างกายหาสาเหตุโดยละเอียดอีกทีค่ะ